UPnP-fejl blotlægger millioner af smart home-enheder

Printere, routere, computere, medieafspilere og andre netværksenheder i millionvis er blottet for hackere, melder en sikkerhedsekspert. Hullet findes i netværksprotokollen Universal Plug and Play, UPnP, og har eksisteret i ti år, men er først blevet opdaget nu.

CallStranger, som bristen hedder, kan eksempelvis bruges til at overtage store mængder af enheder og bruge dem i såkaldte Distributed Denial of Service-angreb, DDoS, der tvinger hjemmesider i knæ. Hullet gør det også muligt for angribere at scanne interne porte, som ellers ville være usynlige fordi de ikke er direkte koblet til internet.

For at udnyttelsen faktisk kan fungere, skal en sårbar enhed have UPnP eksponeret på internettet. Denne begrænsning betyder heldigvis, at kun en brøkdel af sårbare enheder faktisk kan udnyttes.

Udnyttelsen fungerer ved at misbruge SUBSCRIBE-funktionen, som enheder bruger til at modtage underretninger fra andre enheder, når visse begivenheder – såsom afspilning af en video eller et musiknummer –sker. Helt konkret sender CallStranger abonnementsanmodninger, der smeder den URL, der skal modtage den resulterende “tilbagekald”.

Det er den tyrkiske sikkerhedsekspert Yunus Çadırcı, der har gjort opmærksom på CallStranger. Han har også samlet en liste over enheder, som han med sikkerhed ved er sårbare:

Windows 10 (Probably all Windows versions including servers) – upnphost.dll 10.0.18362.719

Xbox One- OS Version 10.0.19041.2494

ADB TNR-5720SX Box (TNR-5720SX/v16.4-rc-371-gf5e2289 UPnP/1.0 BH-upnpdev/2.0)

Asus ASUS Media Streamer

Asus Rt-N11

BelkinWeMo

Broadcom ADSL Modems

Canon Canon SELPHY CP1200 Printer

Cisco X1000 – (LINUX/2.4 1.0 BRCM400/1.0)

Cisco X3500 – (LINUX/2.4 1.0 BRCM400/1.0)

D-Link DVG-N5412SP WPS Router (OS 1.0 1.0 Realtek/V1.3)

EPSON EP, EW, XP Series (EPSON_Linux 1.0 Epson UPnP SDK/1.0)

HP Deskjet, Photosmart, Officejet ENVY Series (POSIX, 1.0, Intel MicroStack/1.0.1347)

Huawei HG255s Router – Firmware HG255sC163B03 (ATP UPnP Core)

NEC AccessTechnica WR8165N Router ( OS 1.0 UPnP/1.0 Realtek/V1.3)

Philips 2k14MTK TV- Firmware TPL161E_012.003.039.001

Samsung UE55MU7000 TV – FirmwareT-KTMDEUC-1280.5, BT – S

Samsung MU8000 TV

TP-Link TL-WA801ND (Linux/2.6.36, UPnP/1.0, Portable SDK for UPnP devices/1.6.19)

Çadırcı har rapporteret sine fund til Open Connectivity Foundation, som opretholder UPnP-protokollen, og fonden har opdateret den underliggende specifikation for at løse fejlen. Brugere kan kontakte udviklere og producenter for at finde ud af, om eller hvornår en patch bliver tilgængelig.

UPnP-fejl blotlægger millioner af smart home-enheder